Szövetségi kapitány
Celebek is kiállnak a verbálisan és fizikailag is bántalmazott srác mellett.
Zico (Arthur Antunes Coimbra)
Születési idő: 1953. március 3.
Születési hely: Rio de Janeiro, Brazília
A japán válogatott edzője játékosként a „Fehér Pelé” becenevet kapta, ami sok mindent elárul a képességeiről. Pályafutását a Flamengo csapatában kezdte, ahol összesen 17 évig játszott. A zseniális középpályás már 1971-ben 17 évesen bemutatkozott a bajnokságban, és 1976-ban a nagyválogatottba is beválogatták. A csapattal háromszor nyert brazil bajnokságot, egyszer Libertadores kupát, és három alkalommal választották meg Dél-Amerika legjobb játékosának. 1983-ban az Év játékosának választják, és még ebben az évben az olasz Udineséhez szerződik. Itt két évet tölt el, majd visszatér a Flamengóhoz, ahol 1987-ben ismét bajnok. Eközben a válogatottban is remekül szerepel: 72-szer húzhatta fel a brazil mezt, és összesen 52 alkalommal késztette megadásra az ellenfelek kapusait, ami egy középpályástól igen figyelemreméltó teljesítmény. Ennek ellenére válogatott szinten nem tudott igazán nagy eredményt produkálni.
1990-ben vonult vissza, de egy évvel később elfogadja a J-League-ben szereplő Kasima Antlers ajánlatát. Ennek a lépésnek nagy hatása lesz a további karrierjére. Három évet tölt a csapatnál, amelynek előbb szakvezetője, majd technikai igazgatója. A 2002-es hazai rendezésű világbajnokság után rá bízzák a japán nagyválogatott irányítását. A csapatot kijuttatja ugyan a vb-re, de rengeteg kritikát kell zsebre tennie, elsősorban azért, mert még mindig nem beszéli a nyelvet. Az idei vb-n igen pikáns mérkőzés vár rá, hiszen egy csoportba került a japán csapat a brazilokkal.
FociVB: Japán